stanford-oval/wikipedia huggingface dataset:
เก็บเงินต่างโลก 8 หมื่นเหรียญ ไว้ใช้ยามเกษียณไงคะ

ซีรีส์ไลต์โนเวลญี่ปุ่น
| --- | --- |
เก็บเงินต่างโลก 8 หมื่นเหรียญ ไว้ใช้ยามเกษียณไงคะ
หน้าปกมังงะเก็บเงินต่างโลก 8 หมื่นเหรียญ ไว้ใช้ยามเกษียณไงคะ ฉบับภาษาไทย
老後に備えて異世界で８万枚の金貨を貯めます (Rōgo ni Sonaete Isekai de 8-Man-Mai no Kinka o Tamemasu)
ชื่อภาษาอังกฤษ: Saving 80,000 Gold in Another World for My Retirement
แนว: ต่างโลก
นวนิยายชุด
เขียนโดย: ฟูนะ [ja]
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 2 พฤศจิกายน พ.ศ. 2558 – ปัจจุบัน
ไลต์โนเวล
เขียนโดย: ฟูนะ
วาดภาพโดย: โทไซ (เล่มที่ 1-5) เคซูเกะ โมโตเอะ (เล่มที่ 6-ปัจจุบัน)
สำนักพิมพ์: โคดันชะ
ในเครือ: โคดันชะราโนเบะบุ๊กส์ [ja]
กลุ่มเป้าหมาย: ชาย
วางจำหน่ายตั้งแต่: 29 มิถุนายน พ.ศ. 2560 – ปัจจุบัน
จำนวนเล่ม: 8 (หนังสือ)
มังงะ
เขียนโดย: ฟูนะ
วาดภาพโดย: เคซูเกะ โมโตเอะ
สำนักพิมพ์: โคดันชะ
สำนักพิมพ์ภาคภาษาไทย: ฟีนิกซ์
นิตยสาร: ซูอิโยบิ โนะ ซิริอุส
กลุ่มเป้าหมาย: โชเน็ง
วางจำหน่ายตั้งแต่: 14 มิถุนายน พ.ศ. 2560 – ปัจจุบัน
จำนวนเล่ม:  11    11 (หนังสือ)
อนิเมะโทรทัศน์
กำกับโดย: ฮิโรชิ ทามาดะ
เขียนบทโดย: อากิฮิโกะ อินาริ
สตูดิโอ: เฟลิกซ์ฟิล์ม
เครือข่าย: ABC, TV Asahi
เครือข่ายภาษาไทย: ปีลีปีลี
ฉาย:  8 มกราคม พ.ศ. 2566  –  26 มีนาคม พ.ศ. 2566
ตอน: 12 (รายชื่อตอน)
 สถานีย่อยการ์ตูนญี่ปุ่น
เก็บเงินต่างโลก 8 หมื่นเหรียญ ไว้ใช้ยามเกษียณไงคะ (ญี่ปุ่น: 老後に備えて異世界で８万枚の金貨を貯めます; โรมาจิ: Rōgo ni Sonaete Isekai de 8-Man-Mai no Kinka o Tamemasu; ทับศัพท์: โรโงะ นิ โซนาเอเตะ อิเซไก เดะ ฮาจิมังไม โนะ คิงกะ โอะ ทาเมมาซุ) เป็นซีรีส์ไลต์โนเวลญี่ปุ่น เขียนโดยฟูนะ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนพฤศจิกายน พ.ศ. 2558 ภายหลังได้รับลิขสิทธิ์ตีพิมพ์โดยสำนักพิมพ์โคดันชะ ตีพิมพ์เป็นหนังสือไลต์โนเวลตั้งแต่เดือนมิถุนายน พ.ศ. 2560 จำหน่ายถึงเล่มที่ 8 เมื่อเดิอนมีนาคม พ.ศ. 2566  วาดภาพประกอบในโลต์โนเวลโดยโทไซในเล่มที่ 1 ถึงเล่มที่ 5 ผู้วาดภาพประกอบเปลี่ยนเป็นเคซูเกะ โมโตเอะตั้งแต่เล่มที่ 6 เป็นต้นไป
มังงะดัดแปลงวาดภาพโดยเคซูเกะ โมโตเอะ เริ่มเผยแพร่ทางแพลตฟอร์มซูอิโยบิ โนะ ซิริอุสทางนิโกะนิโกะในเดือนมิถุนายน พ.ศ. 2560 และรวบรวมตีพิมพ์เป็นหนังสือมังงะรวมเล่ม (ทังโกบง) โดยสำนักพิมพ์โคดันชะถึงเล่มที่ 10 เมื่อเดือนสิงหาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างโดยสดูดิโอเฟลิกซ์ฟิล์ม ออกอากาศตั้งแต่เดือนมกราคมถึงมีนาคม พ.ศ. 2566
เนื้อเรื่อง

ยามาโนะ มิตสึฮะเป็นหญิงสาวผู้เพิ่งเรียนจบชั้นมัธยมปลาย สูญเสียพ่อแม่ไปจากอุบัติเหตุและได้รับเงินจำนวนเล็กน้อยจากมรดก วันหนึ่งมิตสึฮะถูกผลักตกจากหน้าผา แล้วบังเอิญได้รับความสามารถจากตัวตนลึกลับหนึ่งที่อยู่ระหว่างมิติ ทำให้มิตสึฮะสามารถเดินทางข้ามไปมาระหว่างโลกเดิมและต่างโลกที่มีอารยธรรมแบบโลกในยุคกลาง มิตสึฮะกังวลว่าหากวันใดตนสูญเสียความสามารถนี้ไปจะทำให้ตนติดอยู่ในโลกใดโลกหนึ่ง เธอจึงตั้งเป้าจะใช้พลังของเธอแสวงประโยชน์โดยการทำธุรกรรมแลกเปลี่ยนเงินตราของต่างโลกกับสิ่งของทันสมัยหรืออัญมณีจากโลกเดิม เพื่อสะสมทุนสำหรับใช้ชีวิตในวัยเกษียณ
สื่อ > ไลต์โนเวล

ซีรีส์ไลต์โนเวลเขียนโดยฟูนะ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่วันที่ 2 พฤศจิกายน พ.ศ. 2558 ภายหลังได้รับลิขสิทธิ์ตีพิมพ์โดยสำนักพิมพ์โคดันชะ ตีพิมพ์เป็นหนังสือไลต์โนเวลในเครือโคดันชะโรโรเบะบุ๊กส์ตั้งแต่วันที่ 29 มิถุนายน พ.ศ. 2560 วางจำหน่ายถึงเล่มที่ 8 เมื่อเดือนมีนาคม พ.ศ. 2566 วาดภาพประกอบในโลต์โนเวลโดยโทไซในเล่มที่ 1 ถึงเล่มที่ 5 ผู้วาดภาพประกอบเปลี่ยนเป็นเคซูเกะ โมโตเอะตั้งแต่เล่มที่ 6 เป็นต้นไป
สื่อ > ไลต์โนเวล > หนังสือไลต์โนเวล

| # | วันที่ออกจำหน่าย | ISBN |
| --- | --- | --- |
| 1 |  29 มิถุนายน พ.ศ. 2560 | 978-4-06-365027-3 |
| 2 |  1 ธันวาคม พ.ศ. 2560 | 978-4-06-365045-7 |
| 3 |  2 พฤษภาคม พ.ศ. 2561 | 978-4-06-511899-3 |
| 4 |  9 มกราคม พ.ศ. 2562 | 978-4-06-514550-0 |
| 5 |  30 สิงหาคม พ.ศ. 2562 | 978-4-06-517347-3 |
| 6 |  2 กรกฎาคม พ.ศ. 2564 | 978-4-06-519781-3 |
| 7 |  2 สิงหาคม พ.ศ. 2565 | 978-4-06-528788-0 |
| 8 |  2 มีนาคม พ.ศ. 2566 | 978-4-06-531306-0 |
สื่อ > มังงะ

มังงะดัดแปลงวาดภาพประกอบโดยเคซูเกะ โมโตเอะ เริ่มเผยแพร่ทางบริการมังงะซูอิโยบิ โนะ ซิริอุสของสำนักพิมพ์โคดันชะทางนิโกะนิโกะ เมื่อวันที่ 14 มิถุนายน พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 11 ในเดือนกุมภาพันธ์ พ.ศ. 2566
มังงะมีลิขสิทธิ์ในประเทศไทยโดยสำนักพิมพ์ฟีนิกซ์
สื่อ > มังงะ > หนังสือมังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  1 ธันวาคม พ.ศ. 2560 | 978-4-06-510503-0 | 29 พฤศจิกายน พ.ศ. 2565 | 978-616-464-933-0 |
| 2 |  9 พฤษภาคม พ.ศ. 2561 | 978-4-06-511383-7 | 29 พฤศจิกายน พ.ศ. 2565 | 978-616-464-934-7 |
| 3 |  9 มกราคม พ.ศ. 2562 | 978-4-06-514100-7 | 27 ธันวาคม พ.ศ. 2565 | 978-616-464-953-8 |
| 4 |  9 พฤษภาคม พ.ศ. 2562 | 978-4-06-515415-1 | 27 ธันวาคม พ.ศ. 2565 | 978-6-16-464954-5 |
| 5 |  4 ธันวาคม พ.ศ. 2562 | 978-4-06-517801-0 | 13 กุมภาพันธ์ พ.ศ. 2566 | 978-616-599-008-0 |
| 6 |  9 มิถุนายน พ.ศ. 2563 | 978-4-06-519726-4 | 13 กุมภาพันธ์ พ.ศ. 2566 | 978-616-599-007-3 |
| 7 |  9 ธันวาคม พ.ศ. 2563 | 978-4-06-521588-3 | 16 มีนาคม พ.ศ. 2566 | 978-616-599-033-2 |
| 8 |  9 มิถุนายน พ.ศ. 2564 | 978-4-06-523515-7 | 16 มีนาคม พ.ศ. 2566 | 978-616-599-052-3 |
| 9 |  9 ธันวาคม พ.ศ. 2564 | 978-4-06-526108-8 | 18 เมษายน พ.ศ. 2566 | 978-616-599-056-1 |
| 10 |  8 สิงหาคม พ.ศ. 2565 | 978-4-06-528783-5 | 18 เมษายน พ.ศ. 2566 | 978-616-599-057-8 |
| 11 |  9 กุมภาพันธ์ พ.ศ. 2566 | 978-4-06-530569-0 | 16 มกราคม พ.ศ. 2567 | 978-616-599-391-3 |
| 12 |  7 ธันวาคม พ.ศ. 2566 | 978-4-06-533826-1 | ธันวาคม พ.ศ. 2567 | — |
สื่อ > อนิเมะ

ในวันที่ 26 กรกฎาคม พ.ศ. 2565 มีการประกาศสร้างซีรีส์อนิเมะโทรทัศน์ดัดแปลง ผลิตโดยสตูดิโอเฟลิกซ์ฟิล์ม กำกับโดยฮิโรชิ ทามาดะ เขียนบทโดยอากิฮิโกะ อินาริ ออกแบบตัวละครโดยยูกิ ฟูกูจิ ออกอากาศตั้งแต่วันที่ 8 มกราคมถึง 26 มีนาคม พ.ศ. 2566 ทางผังรายการ ANiMAZiNG!!! [ja] ของช่อง ABC และ TV Asahi เพลงเปิดชื่อเพลงว่า "ฮิกัตตะ คอยน์ กะ ชิเมซุ คาตะ" (光ったコインが示す方, Hikatta Koin ga Shimesu Kata, แปลว่า "ทางที่เหรียญทองประกายชี้ไป") ร้องโดยคาโอนิ มาเอดะ ส่วนเพลงปิดชื่อเพลงว่า "ยัปปาริ เอโคโนมี" (やっぱりエコノミー, Yappari Ekonomī, แปลว่า "ว่าแล้วเชียว เศรษฐกิจ") ร้องโดย YABI×YABI
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "มิตสึฮะไปต่างโลก" Transliteration: "Mitsuha, Isekai ni Iku" (ญี่ปุ่น: ミツハ、異世界に行く) | ทากาชิ โคบายาชิ | อากิฮิโระ อินาริ | ฮิโรชิ ทามาดะ | 8 มกราคม 2566 (2566-01-08) |
| 2 | "อาณาจักรแห่งความทะเยอทะยาน" Transliteration: "Yabō no Ōkoku" (ญี่ปุ่น: 野望の王国) | มิจิตะ ชิราอิชิ | อากิฮิโระ อินาริ | ยูมิโกะ อิชิอิ | 15 มกราคม 2566 (2566-01-15) |
| 3 | "มิตสึฮะเริ่มแสดง" Transliteration: "Mitsuha, Enjiru!" (ญี่ปุ่น: ミツハ、演じる！) | เรียวจิ ทานากะ | ชินยะ มูรากามิ | ฮัตสึกิ สึจิ | 22 มกราคม 2566 (2566-01-22) |
| 4 | "ร้านขายของเบ็ดเตล็ดมิตสึฮะ" Transliteration: "Zakkaya Mitsuha" (ญี่ปุ่น: 雑貨屋ミツハ) | สึโตมุ ยาบูกิฃ | อายูมุ ฮิซาโอะ | ชิฮิโระ คูมาโนะ | 29 มกราคม 2566 (2566-01-29) |
| 5 | "โปรดิวซ์คุณหนู" Transliteration: "Ojōsama o Purodyūsu!" (ญี่ปุ่น: お嬢様をプロデュース！) | โช ฮามาดะ | อายูมุ ฮิซาโอะ | ฮัตสึกิ สึจิ | 5 กุมภาพันธ์ 2566 (2566-02-05) |
| 6 | "เบทริซจังขี้อ้อน" Transliteration: "Onedari Beatorisu-chan" (ญี่ปุ่น: おねだりベアトリスちゃん) | มิจิตะ ชิราอิชิ | ชินยะ มูรากามิ | ฮิโรชิ มิตะ | 12 กุมภาพันธ์ 2566 (2566-02-12) |
| 7 | "การผจญภัยครั้งใหญ่ของมิตสึฮะ" Transliteration: "Mitsuha no Daibōken" (ญี่ปุ่น: ミツハの大冒険) | มาซายูกิ อีมูระ | ชินยะ มูรากามิ | ฮัตสึกิ สึจิ | 19 กุมภาพันธ์ 2566 (2566-02-19) |
| 8 | "มิตสึฮะไปปราสาท" Transliteration: "Mitsuha, Oshiro e Iku" (ญี่ปุ่น: ミツハ、お城へ行く) | ยูตะ ทากามูระ | อายูมุ ฮิซาโอะ | ฮัตสึกิ สึจิ | 26 กุมภาพันธ์ 2566 (2566-02-26) |
| 9 | "เรื่องพิสดารของร้านอาหารเรือนสวรรค์" Transliteration: "Rakuentei Kitan" (ญี่ปุ่น: 楽園亭奇譚) | เรียวจิ ทาานากะ | อายูมุ ฮิซาโอะ | ฮัตสึกิ สึจิ | 5 มีนาคม 2566 (2566-03-05) |
| 10 | "ถ้าอย่างนั้นมาทำสงครามกัน" Transliteration: "Naraba Sensō da" (ญี่ปุ่น: ならば戦争だ) | มิจิตะ ชิราอิชิ | อากิฮิโกะ อินาริ | มาซาฮารุ โทโมดะ ฮิโรชิ ทามาดะ | 12 มีนาคม 2566 (2566-03-12) |
| 11 | "เจ้าหญิงมิโกะออกศึก" Transliteration: "姫巫女の出陣" (ญี่ปุ่น: Hime Miko no Shutsujin) | โมโตฮิโกะ นิวะ มิจิตะ ชิราอิชิ | ชินยะ มูรากามิ | โมโตฮิโกะ นิวะ | 19 มีนาคม 2566 (2566-03-19) |
| 12 | "เก็บเงินต่างโลกแปดหมื่นเหรียญทองค่ะ" Transliteration: "Isekai de Hachimanmai no Kinka o Tamemasu" (ญี่ปุ่น: 異世界で8万枚の金貨を貯めます) | ฮิโรชิ ทามาดะ | อากิฮิโกะ อินาริ | ทากาอากิ อิชิยามะ | 26 มีนาคม 2566 (2566-03-26) |
ดูเพิ่ม

ก็บอกว่าขอแค่ค่าเฉลี่ยไงล่ะคะ! — อีกซีรีส์หนึ่งไลต์โนเวลที่เขียนโดย ฟูนะ
แค่ขายโพชั่นไปวันวันไม่ได้เหรอคะ! — อีกซีรีส์หนึ่งไลต์โนเวลที่เขียนโดย ฟูนะ
ชีวิตไม่ต้องเด่น ขอแค่เป็นเทพในเงา — อีกซีรีส์หนึ่งไลต์โนเวลที่วาดภาพประกอบโดยโทไซ
แหล่งข้อมูลอื่น

เว็บไซต์ทางการของนวนิยายเว็บ ที่โชเซ็ตสึกะ นิ นาโร (ญี่ปุ่น)
เว็บไซต์ทางการของมังงะที่นิโกะนิโกะโดงะ (ญี่ปุ่น)
เว็บไซต์ทางการ ที่โคดันชะ (ญี่ปุ่น)
เว็บไซต์ทางการของมังงะ ที่ฟีนิกซ์
เว็บไซต์ทางการของอนิเมะ (ญี่ปุ่น)
อนิเมะ เก็บเงินต่างโลก 8 หมื่นเหรียญ ไว้ใช้ยามเกษียณไงคะ ที่ปีลีปีลี
เก็บเงินต่างโลก 8 หมื่นเหรียญ ไว้ใช้ยามเกษียณไงคะ (นิยาย) ที่เครือข่ายข่าวอนิเมะ
| ด ค กเฟลิกซ์ฟิล์ม |
| --- | --- |
ซีรีส์โทรทัศน์:  ไดโตโชกัง โนะ ฮิตสึจิไก (พ.ศ. 2557)  เนโกะพาระ (พ.ศ. 2563)  ฝ่าปริศนาตะลุยโลกเบื้องหลัง (พ.ศ. 2564)  คุณอาฮาเรนนี่เข้าใจยากจริง ๆ นะ (พ.ศ. 2565)  เก็บเงินต่างโลก 8 หมื่นเหรียญ ไว้ใช้ยามเกษียณไงคะ (พ.ศ. 2566)  เอ็มเอฟโกสต์ (พ.ศ. 2566-ปัจจุบัน)  เมดสาวนักฆ่า (พ.ศ. 2567)  นักเจรจาสุดโฉดจะสร้างตำนานแคลนสุดแกร่ง (พ.ศ. 2567) 
ออริจินัลวิดีโอแอนิเมชัน:  ไดโตโชกัง โนะ ฮิตสึจิไก (พ.ศ. 2557–2558)  เนโกะพาระ (พ.ศ. 2560)  เนโกะพาระ เอ็กตรา (พ.ศ. 2561)  แฮร์พินดับเบิล (พ.ศ. 2565) 
 หมวดหมู่
บอดี้..ศพ*19

| บอดี้> .ศพ*19 |
| --- | --- |
ใบปิดภาพยนตร์
กำกับ: ปวีณ ภูริจิตปัญญา
บทภาพยนตร์: ชูเกียรติ ศักดิ์วีระกุล เอกสิทธิ์ ไทยรัตน์ ปวีณ ภูริจิตปัญญา
อำนวยการสร้าง: ยงยุทธ ทองกองทุน จิระ มะลิกุล เช่นชนนี สุนทรศารทูล สุวิมล เตชะสุปินัน
นักแสดงนำ: อารักษ์ อมรศุภศิริ   กฤตธีรา อินพรวิจิตร   อรจิรา แหลมวิไล   ภัทรวรินทร์ ทิมกุล   ปรเมศร์ น้อยอ่ำ
กำกับภาพ: สมบุญ โพธิ์พิทักษ์กุล
ตัดต่อ: ปวีณ ภูริจิตปัญญา   บูลย์ศักดิ์ วัธนวิสิต   สุรวุฒิ ตุงคะรักษ์
ดนตรีประกอบ: บานานา ทีม
บริษัทผู้สร้าง: จีทีเอช จอกว้างฟิล์ม 
ผู้จัดจำหน่าย: จีดีเอช
วันฉาย: 4 ตุลาคม 2550
ความยาว: 113 นาที
ประเทศ: ไทย
ภาษา: ไทย
ทำเงิน: 30 ล้านบาท
ข้อมูลจาก IMDb
ข้อมูลจากสยามโซน
บอดี้..ศพ#19 (อังกฤษ: Body) เป็นภาพยนตร์ไทยแนวสยองขวัญจิตวิทยา ที่ออกฉายในปี พ.ศ. 2550 กำกับโดย ปวีณ ภูริจิตปัญญา นำแสดงโดย อารักษ์ อมรศุภศิริ กฤตธีรา อินพรวิจิตร อรจิรา แหลมวิไล ภัทรวรินทร์ ทิมกุล และ ปรเมศร์ น้อยอ่ำ และ จัดจำหน่ายโดย จีทีเอช
นักแสดง > นักแสดงหลัก

อารักษ์ อมรศุภศิริ แสดงเป็น ชลสิทธิ์ (ชล)
กฤตธีรา อินพรวิจิตร แสดงเป็น พญ.อุษา พัฒนพงศ์ (หมออุษา) ภรรยาของหมอสุธี เป็นจิตแพทย์
อรจิรา แหลมวิไล แสดงเป็น เอ๋ พี่สาวของชลสิทธิ์ที่เป็นนักศึกษาแพทย์ฝึกหัด
ภัทรวรินทร์ ทิมกุล แสดงเป็น ดาราราย สุวมงคล (อาจารย์ดาราราย)
ปรเมศร์ น้อยอ่ำ (ปลาย ปรเมศร์) แสดงเป็น นพ.สุธี พัฒนพงศ์ (หมอสุธี) สามีของหมออุษา
นักแสดง > นักแสดงสมทบ

วัสนัย ภคพงศ์พันธ์ แสดงเป็น นพ.จิ๊บ (หมอจิ๊บ) รุ่นน้องของสุธี
ด.ญ.เกวลิน คุรุธรรม แสดงเป็น น้องเมย์ ลูกสาวของอุษาและสุธี
กนกวรรณ กอปรกีรติพงศ์ แสดงเป็น นก ผู้ช่วยของดาราราย
นักแสดง > นักแสดงรับเชิญพิเศษ

สุธาสินี พุทธินันทน์ แสดงเป็น นักร้องงานคอนเสิร์ต
เพลงประกอบภาพยนตร์

คิดถึงเธอทุกที (ที่อยู่คนเดียว) (ต้นฉบับโดย เจนนิเฟอร์ คิ้ม) ขับร้องโดย แพท สุธาสินี พุทธินันทน์ (เพลงเปิดและตัวแปรสำคัญของเรื่อง)
ภาพลวงตา - ดา เอ็นโดรฟิน (ฉากดารารายสอนนักศึกษา)
ยาพิษ - บอดี้สแลม (เพลงปิด)
รางวัลและการเข้าชิง > รางวัลที่ได้รับ

รางวัลภาพยนตร์แห่งชาติ สุพรรณหงส์ ครั้งที่ 17 ประจำปี พ.ศ. 2550
การสร้างภาพพิเศษยอดเยี่ยม (สุรเอก ทองเพชร, วีระ แซ่อึ้ง, Julien Van Soenacker, Joaquin Montserrat)
คมชัดลึก อวอร์ด ครั้งที่ 5 ประจำปี พ.ศ. 2550
รางวัลนักแสดงประกอบหญิงยอดเยี่ยม (ภัทรวรินทร์ ทิมกุล)
เฉลิมไทยอวอร์ด ครั้งที่ 5 ประจำปี พ.ศ. 2550
นักแสดงหญิงในบทสมทบจากภาพยนตร์ไทยแห่งปี (ภัทรวรินทร์ ทิมกุล)
ธอร์

สำหรับซอฟต์แวร์เสรีที่ช่วยให้สื่อสารอย่างนิรนามได้ ดูที่ ทอร์ (เครือข่ายนิรนาม)
สำหรับตัวละครมาร์เวล ดูที่ ธอร์ (มาร์เวลคอมิกส์)
ธอร์
ในเทวตำนานนอร์ส ธอร์ (อังกฤษ: Thor) หรือ ทอร์ (นอร์สเก่า: Þórr) เป็นเทพถือค้อนซึ่งเกี่ยวข้องกับสายฟ้า ฟ้าร้อง พายุ ต้นโอ๊ก พละกำลัง การคุ้มครองมนุษยชาติ และตลอดจนการทำให้ศักดิ์สิทธิ์ การรักษาและความอุดมสมบูรณ์ เทพที่มาจากกำเนิดเดียวกันในเทพปกรณัมเยอรมันและเพเกินที่กว้างกว่า เป็นที่รู้จักกันในภาษาอังกฤษเก่าว่า Þunor และภาษาเยอรมันโบราณเขตเหนือว่า Donar (อักษรรูน þonar ᚦᛟᚾᚨᚱ) ซึ่งกำเนิดจากภาษาโปรโตเยอรมัน *Þunraz (หมายถึง "สายฟ้า")
ธอร์เป็นเทพที่ได้รับการกล่าวถึงอย่างสำคัญตลอดประวัติศาสตร์ที่มีการบันทึกของชาวเยอรมัน จากการยึดครองดินแดนเยอรมาเนียของโรมัน ไปจนถึงการขยายชนเผ่าในสมัยการโยกย้ายถิ่นฐาน ไปจนถึงการได้รับความนิยมอย่างสูงในยุคไวกิ้ง เมื่อ ในการเผชิญกับกระบวนการเผยแผ่ศาสนาคริสต์เข้าไปในสแกนดิเนเวีย สัญลักษณ์ค้อนมจอลนีร์ (Mjölnir) ของพระองค์ ถูกสวมใส่เป็นการท้าทายและชื่อตัวของนอร์สเพเกินซึ่งมีชื่อของเทพเจ้าเป็นพยานต่อความนิยมของเขา เมื่อย่างเข้าสู่สมัยใหม่ ธอร์ยังได้การยอมรับต่อไปในตำนานพื้นบ้านชนบททั่วภูมิภาคเยอรมนี ธอร์มักอ้างถึงบ่อยครั้งในชื่อสถานที่ ในวันประจำสัปดาห์ วันพฤหัสบดี (Thursday ("วันของธอร์") ปรากฏนามของพระองค์ และชื่อซึ่งมาจากยุคเพเกินที่มีนามพระองค์นั้นยังมีใช้กันอยู่จวบจนปัจจุบัน ตลอดจนยังเป็นที่มาของคำว่า "ฟ้าร้อง" หรือ "ฟ้าผ่า" ในภาษาอังกฤษ (Thunder) อีกด้วย นอกจากนี้แล้วนักวิชาการชาวอังกฤษผู้หนึ่งยังเชื่อว่า ค้อนมจอลนีร์ที่มีลักษณะขว้างไปแล้วสามารถวนกลับมาสู่มือของธอร์ได้เหมือนบูมเมอแรง เป็นที่มาของสัญลักษณ์สวัสดิกะ ที่แพร่หลายต่อมาในอารยธรรมของชาวอารยันอีกด้วย
ธอร์เป็นหนึ่งในสิบสองสำคัญของเทพเจ้าสแกนดิเนเวีย เป็นเทพแห่งสายฟ้า ธอร์เป็นบุตรของเทพเจ้าโอดิน และจอร์ดน่ง (Fjörgyn) ยักษ์แห่งแผ่นดิน
เครื่องหมายโชชินชะ

เครื่องหมายโชชินชะ
เครื่องหมายโชชินชะบนรถยนต์
เครื่องหมายโชชินชะ (ญี่ปุ่น: 初心者マーク) หรือ เครื่องหมายวากาบะ (ญี่ปุ่น: 若葉マーク) มีชื่ออย่างเป็นทางการว่า เครื่องหมายมือใหม่หัดขับ (ญี่ปุ่น: 初心運転者標識) เป็นสัญลักษณ์รูปตัว V สีเขียวและสีเหลืองที่ผู้ขับขี่ใหม่ในญี่ปุ่นต้องติดไว้บนรถของพวกเขาเป็นเวลาหนึ่งปีหลังจากได้รับใบอนุญาตขับขี่ ผู้ขับขี่ที่คิดว่าตนเองยังเป็นมือใหม่อาจยังคงติดสัญลักษณ์ต่อไปแม้จะผ่านไปหนึ่งปีก็ตาม เช่นเดียวกับสัญลักษณ์สีส้มและสีเหลืองของ "เครื่องหมายฟูกูชิ" หรือ "เครื่องหมายโคเรชะ" ที่หมายถึงผู้ขับขี่เป็นผู้สูงอายุ เครื่องหมายโชชินชะได้รับการออกแบบมาเพื่อเตือนผู้ขับขี่อื่น ๆ ว่าผู้ขับขี่ที่มีเครื่องหมายนี้มีทักษะไม่มากนัก เนื่องจากไม่มีประสบการณ์
ในประเทศญี่ปุ่นเครื่องหมายโชชินชะยังถูกใช้นอกเหนือจากการขับขี่เพื่อระบุสถานะเริ่มต้น เช่น ในโทจิงิคุณแม่มือใหม่จะได้รับบัตรพร้อมเครื่องหมายเพื่อระบุระดับประสบการณ์ของพวกเขาต่อเจ้าหน้าที่ดูแลสุขภาพแม่และเด็ก พนักงานใหม่ในบริษัทอาจมีเครื่องหมายบนป้ายชื่อของพวกเขาจนกว่าพวกเขาจะมีประสบการณ์มากขึ้น ในวิดีโอเกม สัญลักษณ์นี้เกี่ยวข้องกับผู้เล่นใหม่ ในอนิเมะ เคโรโระ ขบวนการอ๊บอ๊บป่วนโลก ตัวละครทามามะมีเครื่องหมายโชชินชะแบบกลับด้านบนท้องและหมวก
เครื่องหมายนี้แทนในยูนิโคด U+1F530 (🔰) ในส่วนของสัญลักษณ์เบ็ดเตล็ดและรูปสัญลักษณ์
แหล่งข้อมูลอื่น

What are all these mysterious Japanese car stickers?
WHAT ARE THOSE STICKERS ON JAPANESE CARS?
เขาจ้างให้ผมจีบนักฆ่า

| เขาจ้างให้ผมจีบนักฆ่า |
| --- | --- |

อังกฤษ: The Heart Killers
 
แนว:   โลดโผน  สุขนาฏกรรม  จินตนิยม  ยาโออิ 
เเรงบันดาลใจจาก: The Taming of the Shrew ของเชคสเปียร์ส  10 กฎเฮ้วเด็ดหัวใจเฮี้ยว
บทละครโทรทัศน์: ทิชากร ภูเขาทอง   กนกพรรณ อรรัตนสกุล  Issaraporn Kuntisuk   Fleur Irene Insot
กำกับโดย: ทิชากร ภูเขาทอง
แสดงนำ: คณพันธ์ ปุ้ยตระกูล ธนวัฒน์ รัตนกิจไพศาล อาเชน ไอย์ดึน ณัฎฐ์ฐชัย บุญประเสริฐ
ดนตรีแก่นเรื่องเปิด: "Destroy Love" – ธนวัฒน์ รัตนกิจไพศาล
ดนตรีแก่นเรื่องปิด: "Destroy Love" – ธนวัฒน์ รัตนกิจไพศาล
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 12
การผลิต
ผู้จัดละคร: สถาพร พานิชรักษาพงศ์   ดารภา เชยสงวน
ควบคุมงานสร้าง: ณพณัช ชัยวิมล
สถานที่ถ่ายทำ: Thailand
ความยาวตอน: 44 - 66 นาที
บริษัทผู้ผลิต: จีเอ็มเอ็มทีวี   จีเอ็มโอ ฟิล์มส
ออกอากาศ
สถานีโทรทัศน์: จีเอ็มเอ็ม 25   อ้ายฉีอี้   GagaOOLala   ยูทูบ
ออกอากาศ: 20 พฤศจิกายน 2567 (2567-11-20) – 12 กุมภาพันธ์​ 2568
เขาจ้างให้ผมจีบนักฆ่า (อังกฤษ: The Heart Killers) เป็นละครโทรทัศน์ไทยแนวโลดโผน สุขนาฏกรรมและจินตนิยมปี 2567 นำแสดงโดย คณพันธ์ ปุ้ยตระกูล, ธนวัฒน์ รัตนกิจไพศาล, อาเชน ไอย์ดึนและณัฎฐ์ฐชัย บุญประเสริฐ
ละครซีรีส์เรื่องนี้กำกับโดยทิชากร ภูเขาทอง (โจ้)​ และผลิตโดยจีเอ็มเอ็มทีวีและ GMO Films ได้รับการประกาศในงาน GMMTV 2024 "UP&ABOVE" PART 2 เมื่อวันที่ 23 เมษายน พ.ศ. 2567
ละครซีรีส์เรื่องนี้ออกอากาศครั้งแรกทางช่องจีเอ็มเอ็ม 25 ในวันที่ 20 พฤศจิกายน พ.ศ. 2567 ออกอากาศทุกวันพุธ เวลา 20:30 น. (เวลามาตรฐานไทย) ละครซีรีส์เรื่องนี้ยังมีให้บริการในรูปแบบอันคัตบนอ้ายฉีอี้ (แคนาดา สหรัฐอเมริกา และไทย) GagaOOLala (ออสเตรเลีย เยอรมนี และสหราชอาณาจักร) และบนช่องยูทูบอย่างเป็นทางการของจีเอ็มเอ็มทีวี (ทั่วโลกยกเว้นแคนาดาและไทย)
เรื่องย่อ

กานต์ (คณพันธ์ ปุ้ยตระกูล) ช่างสักทำงานเป็นสายลับให้กับตำรวจ เมื่อเขาได้รับมอบหมายให้สืบสวนเกี่ยวกับพี่น้องคู่หนึ่งที่เป็นมือปืน เขาก็พบว่าคนหนึ่งเป็นคู่นอนคืนเดียวที่เขาไม่สามารถลืมได้—ไบซัน (ธนวัฒน์ รัตนกิจไพศาล) นักฆ่าทั้งสองเป็นเจ้าของร้านแฮมเบอร์เกอร์ กานต์ไปที่นั่นและมุ่งความพยายามของเขาในการหลอกล่อไบซันให้ยอมคายข้อมูล เมื่อความพยายามของเขาถูกขัดขวางโดยฟาเดล (อาเชน ไอย์ดึน) พี่ชายของไบซันผู้น่ากลัวและคอยปกป้องน้องชาย เขาจึงจ้างคนที่สามารถรับมือกับเขาได้
เขาขอความช่วยเหลือจากสไตล์ (ณัฎฐ์ฐชัย บุญประเสริฐ) เพื่อนรักผู้หล่อเหลาที่เป็นคนน่ารำคาญและไม่กลัวอะไรเลย ครั้งหนึ่ง สไตล์ ช่างเครื่องเคยทำร้ายฟาเดลและพวกเขาก็ต่อสู้กัน กานต์สัญญากับสไตล์ว่าจะมอบรถที่เขาหมายปองไว้ให้กับเขาหากเขาสามารถเอาชนะใจฟาเดลได้ หากภารกิจของเขาประสบความสำเร็จ กานต์ได้รับสัญญาว่าจะล้างประวัติอาชญากรรมเพื่อที่เขาจะได้เริ่มต้นชีวิตใหม่ได้
นักแสดง > นักแสดงหลัก

คณพันธ์ ปุ้ยตระกูล (เฟิร์ส) รับบทเป็น กานต์
ธนวัฒน์ รัตนกิจไพศาล (ข้าวตัง) รับบทเป็น ไบซัน
อาเชน ไอย์ดึน (จุง) รับบทเป็น ฟาเดล
ณัฎฐ์ฐชัย บุญประเสริฐ (ดัง) รับบท ศตวรรษ ชยากร (สไตล์)
นักแสดง > นักแสดงสมทบ

ธนพร แวกประยูร (ปาน) รับบทเป็น ลิลลี่
ปีเตอร์ ธูนสตระ รับบทเป็น กัปตัน/คริสต์
ภานุโรจน์ เฉลิมกิจพรทวี (เปปเปอร์) รับบทเป็น คีน
ชยกร จุฑามาศ (เจเจ) รับบทเป็น ธนนท์
กันต์ธีร์ ลิมปิติกรานนท์ รับบทเป็น เบบ
ธนัน โลหะวัฒนะกุล รับบทเป็น น็อต
จีรัสณ์ วงศ์เพียร รับบทเป็น ฟลุ๊ค
จตุพร แดงอุไร รับบทเป็น เจมส์
ชัยวัฒน์ สิงหะ รับบทเป็น เจ (พ่อสไตล์)
ณชิชา นันชนก รับบทเป็น เพ็ญพักตร์
ลัลลดา แก้ว​ยอด​ครู​ รับบท​ แสงหล้า
เพลงประกอบละคร

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Destroy Love" | ธนวัฒน์ รัตนกิจไพศาล | 3:33 |
| 2. | "รักแรงทะลุนรก (Fast Love)" | ณัฎฐ์ฐชัย บุญประเสริฐ | 3:43 |
| 3. | "เจ้าความรัก (Hurt Me Please)" | อาเชน ไอย์ดึน | 4:18 |
| 4. | "เชื้อเพลิง (My Fuel)" | คณพันธ์ ปุ้ยตระกูล | 4:36 |
| 5. | "ตื้อเท่านั้นที่ครองโลก (Never back down)" | รวมนักแสดงนำ | 4:38 |
| ความยาวทั้งหมด: | ความยาวทั้งหมด: | ความยาวทั้งหมด: | 20:08 |
การผลิต

หลังจากปล่อยตัวอย่างตอนนำร่องไปเมื่อวันที่ 23 เมษายน ทิชากร ภูเขาทอง ผู้กำกับได้โพสต์บน X ว่าละครซีรีส์เรื่องนี้เป็นการดัดแปลงจากนวนิยายเรื่อง The Taming of the Shrew ของวิลเลียม เชกสเปียร์และภาพยนตร์เรื่อง 10 กฎเฮ้วเด็ดหัวใจเฮี้ยว เขายังกล่าวอีกว่าเขารู้สึกตื่นเต้นมากที่ในที่สุดเขาก็สามารถนำวิชาเอกวรรณกรรมของเขามาประยุกต์ใช้ในรูปแบบละครซีรีส์ได้
เมื่อวันที่ 21 มิถุนายน บัญชีอย่างเป็นทางการของละครซีรีส์ได้แชร์รูปถ่ายของนักแสดงที่มารวมตัวกันเพื่ออ่านบทก่อนการถ่ายภาพลองชุดในวันถัดไป วันที่ 3 กรกฎาคม นักแสดงและทีมงานได้จัดพิธีบวงสรวงเพื่อให้การถ่ายทำราบรื่นและปลอดภัย
วันที่ 18 กรกฎาคม ละครซีรีส์เริ่มเปิดกล้องถ่ายทำ ข่าวนี้ได้รับการประกาศผ่านบัญชีอย่างเป็นทางการทั้งบน X และอินสตาแกรม ณัฎฐ์ฐชัยไม่ได้มาเนื่องจากเขาเพิ่งจะจบละครซีรีส์เรื่องก่อนหน้าอย่าง ความลับในคืนฤดูร้อน ไปแต่เขาได้เข้าร่วมทีมนักแสดงที่เหลือในวันที่ 28 กรกฎาคม การถ่ายทำเสร็จสิ้นในวันที่ 30 ตุลาคม
เมื่อวันที่ 7 ตุลาคม ทางจีเอ็มเอ็มช็อปได้ประกาศว่าละครซีรีส์เรื่องนี้จะถูกนำมาสร้างเป็นนิยาย โดยจะวางจำหน่ายในวันที่ 17 ตุลาคม ในงาน Book Expo Thailand 2024 ที่จะจัดขึ้นระหว่างวันที่ 10 ถึง 20 ตุลาคม พ.ศ. 2567 ณ ศูนย์การประชุมแห่งชาติสิริกิติ์
นทกร ผู้เขียนนวนิยายเรื่องนี้กล่าวว่ากระบวนการเขียนนวนิยายเรื่องนี้แตกต่างออกไป โดยทั่วไปแล้ว นวนิยายจะถูกดัดแปลงเป็นละครซีรีส์แต่ครั้งนี้กลับตรงกันข้าม เธอได้รับบทละครซีรีส์และเขียนนวนิยายจากบทนั้น นักแสดงของละครซีรีส์พยายามโน้มน้าวให้เธอรับงานนี้ในฐานะผู้เขียนนวนิยายเรื่องนี้ เนื่องจากเธอกำลังยุ่งกับโปรเจ็กต์อื่นอยู่ก่อนแล้วเมื่อเธอได้รับข้อเสนอ
พวกเขาประกาศผ่านบัญชีอย่างเป็นทางการของจีเอ็มเอ็มทีวีหลายบัญชีว่าตัวอย่างอย่างเป็นทางการของเขาจ้างให้ผมจีบนักฆ่าจะถูกเผยแพร่ในช่วงบ่ายของวันนั้นคือวันที่ 1 พฤศจิกายน ในเวลาเดียวกัน นักแสดงหลักของละครซีรีส์ได้เข้าร่วมงาน iQIYI iJOY TH 2025 ซึ่งเป็นหนึ่งในแพลตฟอร์มสตรีมมิ่งสำหรับละครซีรีส์เวอร์ชันที่ไม่มีการตัดต่อ ตัวอย่างอย่างเป็นทางการได้รับการเผยแพร่ในระหว่างงาน
เมื่อวันที่ 14 พฤศจิกายน GagaOOLala ได้ประกาศว่าละครซีรีส์ดังกล่าวจะออกอากาศบนแพลตฟอร์มของพวกเขาโดยเริ่มตั้งแต่วันที่ 20 พฤศจิกายนในออสเตรเลีย เยอรมนี และสหราชอาณาจักร และจะเริ่มออกอากาศในสหรัฐอเมริกาในวันที่ 21 ธันวาคม
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดร้อยเอ็ด กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง